Dôležité upozornenie
Slovenská obchodná inšpekcia na základe informácie, ktorú dostala od spoločnosti Decathlon SK s. r. o., Pri letisku 2, 821 04  Bratislava v záujme dôslednej ochrany spotrebiteľa uverejňuje nasledovný oznam: 
Dodávateľ Decathlon SK s. r. o. varuje pred ďalším používaním výrobku „Bicykel B´TWIN Rockrider 540“. Varovanie sa týka len nasledovných modelov bicykla:
1864085 – ROCKRIDER 540, farba sivá, veľkosť XL
1864082 – ROCKRIDER 540, farba siva, veľkosť M
1864811 - ROCKRIDER 520, farba čierna, veľkosť M
2002103 - ROCKRIDER 520, farba modrá, veľkosť M

S ohľadom na ochranu spotrebiteľov dodávateľ Decathlon SK s. r. o. preventívne vyzýva zákazníkov, ktorí si zakúpili uvedené modely výrobku „Bicykel B´TWIN Rockrider 540“, aby výrobok ďalej nepoužívali a priniesli ho späť do ktorejkoľvek predajne Decathlon. Výrobok sa predával od 7. 7. 2017 do 18. 12. 2017.
Spoločnosť Decathlon eviduje, že v niektorých zriedkavých prípadoch môže rám bicykla prasknúť alebo sa môže zlomiť spojenie / zvar medzi hornou rúrou a hlavovou rúrou, čo by mohlo viesť k poruche rámu. V takom prípade môže dôjsť k pádu jazdca z bicykla. 
V prípade, že ste si spomenutý výrobok zakúpili, môžete ho priniesť späť do ktorejkoľvek predajne Decathlon, pričom Vám budú vrátené peniaze, a to aj bez nutnosti predloženia pokladničného bloku. Ostatných produktov dodávateľa Decathlon SK s. r. o., sa táto výzva netýka. 

Dodávateľ Decathlon SK s. r. o. sa ospravedlňuje za všetky prípadné nepríjemnosti.